text: Ofre afhørt på andendagen af sag om misrøgt
  09 marts 2015 kl. 19.25
  Sagen og misrøgt og seksuelt misbrug af børn fortsatte mandag med afhøring af børnene. Der er nedlagt referatforbud, mens sagen behandles, så deres forklaringer kan ikke gengives.
  Et forældrepar fra Horsens-egnen er tiltalt for at have misrøgtet og mishandlet deres seks børn i voldsom grad. De har ifølge anklageskriftet gjort det systematisk.
  Lussinger, knytnæveslag, spark og voldsom vold hørte ifølge politiet med til mishandlingen.
  Børnene blev angiveligt også tvunget til at spise deres eget bræk, der af og til var blandet med mad. Ifølge anklageskriftet blev børnene også tvunget til at spise gammelt mad og spærret inde.
  Derudover er faren tiltalt for at have begået sexovergreb.
  Der er afsat otte dage til behandlingen af sagen. Der ventes dom den 27. marts.
  